மார்ச் 09, 2016: LED டே டைம் ரன்னிங் லைட்கள் உடன் கூடிய புதிய ஹெட்லெம்ப்களை கொண்ட வோல்க்ஸ்வேகன் போலோ கார் தற்போது வேவுப் பார்க்கப்பட்டு உள்ளது. இதனோடு கூட ஒரு சில மற்ற மேம்பாடுகளையும் சேர்த்து இந்த ஆண்டிலேயே, மேற்கண்ட புதுப்பிக்கப்பட்ட தயாரிப்பை ஜெர்மன் நாட்டைச் சேர்ந்த வாகனத் தயாரிப்பு நிறுவனம் வெளியிடலாம் என்ற எதிர்பார்ப்பு நிலவுகிறது. இந்த மாதத்தின் துவக்கத்திலேயே புதுடெல்லியில் நடைபெற்ற 2016 இந்தியன் ஆட்டோ எக்ஸ்போவில் போலோ GTI வாகனம் கண்காட்சிக்கு வைக்கப்பட்டு இருந்தது. ஆனால் இந்த ஹேட்ச்பேக்கின் அதிகாரபூர்வமான அறிமுகம் வரும் செப்டம்பர் மாதத்தில் வைக்க முடிவு செய்யப்பட்டு உள்ள நிலையில், அபார்த் புண்டோ இவோ காரை எதிர்த்து இந்த கார் போட்டியிடலாம் என்று சில தகவல்கள் தெரிவிக்கின்றன. போலோ GTI –யின் போனட்டிற்கு கீழே நாம் பார்க்கும் போது, வோல்க்ஸ்வேகனின் 1.8 –லிட்டர் TSi டர்போ சார்ஜ்டு பெட்ரோல் என்ஜினை பெற்று, அதன் மூலம் 192 PS ஆற்றல் வெளியீட்டையும், 250 Nm என்ற அதிகபட்ச முடுக்குவிசையையும் அளிக்கிறது. அதே நேரத்தில் 1.8 –லிட்டர் யூனிட் ஒரு 7 –ஸ்பீடு DSG ஆட்டோமேட்டிக் டிரான்ஸ்மிஷன் உடன் பொருத்தப்பட்டதாக வருகிறது.